मुंबई में दीवार से टकराई लोकल ट्रेन, 5 घायल  
मुंबई के छत्रपति शिवाजी टर्मिनस (सीएसटी) पर उपनगरीय रेल सेवा से जुड़ी एक रेलगाड़ी रविवार सुबह रुकने के निर्धारित स्थान से आगे बढ़ गई।
मुंबई के छत्रपति शिवाजी टर्मिनस (सीएसटी) पर उपनगरीय रेल सेवा से जुड़ी एक रेलगाड़ी रविवार सुबह रुकने के निर्धारित स्थान से आगे बढ़ गई। उसे रोकने के प्रयास में लगे झटके से मोटरमैन केबिन से लगे डिब्बे में सवार पांच महिलाएं घायल हो गईं।  रेल अधिकारियों ने बताया कि ठाणे-सीएसटी की एक उपनगरीय रेलगाड़ी निर्धारित स्थान पर रुकने वाले पैनल से आगे, पटरी पर खतरे के संकेत वाले छोर को पार कर गई, जबकि उसे पैनल से कुछ पहले रुकना था।  अधिकारियों ने बताया कि रेल को रोकने के प्रयास में झटका लगने से मोटरमैन केबिन से लगे डिब्बे में सवार पांच महिलाएं मामूली रूप से घायल हो गईं। घायलों की सीएसटी पर रेल विभाग के डॉक्टरों से जांच कराई गई। अधिकारियों ने बताया कि दुर्घटना के बाबत मोटरमैन से पूछताछ की गई है।